མདོ་སྨད་ཀྱི་ཕྱོགས་སུ་དོལ་རྒྱལ་དང་འབྲེལ་བའི་ཐོག་ནས་དཀའ་ངལ་དང་རྙོག་དྲ་ཡོད་ས་ལྟེ་བ་དེ་ངའི་ས་ཆ་རེད།ང་ཚོ་ལུང་པ་དེ་ལ་ཆུ་ཞིག་གི་ཕ་རི་ཚུར་རི་གཉིས་ལ་དགོན་པ་ཆེ་བ་གཉིས་ཡོད།ཕར་ཕྱོགས་དེ་དོལ་རྒྱལ་བསྟེན་མཁན་དང་ང་ཚོའི་དགོན་པ་དེ་དོལ་རྒྱལ་མི་བསྟེན་མཁན་རེད།ས་ཁུལ་འདི་ལ་རྙོག་དྲ་དང་དཀའ་ངལ་མཚམས་མ་ཆད་པར་ཡོང་གི་འདུགཁྱིམ་ཚང་གཅིག་གི་ནང་ལ་བཟའ་ཚང་ཁ་འཐོར་ནས་བསྡད་དགོས་པའི་གནས་ཚུལ་ཡང་ཡོང་གི་ཡོད།གླ་གཏོང་འགྲུལ་འཁོར་ལྟ་བུ་ཡིན་ན་ཐོག་མར་ཕྱོགས་སུའི་རླང་འཁོར་ཡིན་མིན་མ་ཤེས་པར་ནང་དུ་སྡོད་པ་དང༌།རྗེས་སུ་དོལ་རྒྱལ་བསྟེན་མཁན་ཕྱོགས་ཀྱི་རླང་འཁོར་ཡིན་པ་ཤེས་པའི་རྗེས་སུ་རླང་འཁོར་ནས་བབས་ཏེ་གོམ་པ་བརྒྱབས་ནས་འགྲོ་དགོས་པ་ལྟ་བུའི་གནས་ཚུལ་ཡང་མང་པོ་ཡོང་གི་ཡོད།མདོ་སྨད་ཀྱི་ཕྱོགས་སུ་དོལ་རྒྱལ་དང་འབྲེལ་བའི་དཀའ་ངལ་མང་པོ་ཞིག་ང་ཚོའི་ས་ཁུལ་དེ་ལ་ཡོང་གི་ཡོད་པ་རྣམ་པ་ཚོ་མང་པོ་ཞིག་གིས་མཁྱེན་གྱི་ཡོད་ངེས་རེད་ལ།མཁྱེན་དགོས་པ་དེ་གལ་ཆེན་པོ་རེད།མདོ་སྨད་ཕྱོགས་སུ་དོལ་རྒྱལ་དང་འབྲེལ་བའི་དཀའ་ངལ་ཆེ་ཤོས་གང་དུ་ཡོང་གི་ཡོད་པ་དང༌།མང་ཚོགས་ཀྱིས་དེ་ལ་གདོང་ལེན་གང་འདྲ་གནང་གི་ཡོད།མི་མང་གི་འཚོ་བའི་ཐོག་ལ་དཀའ་ངལ་གང་འདྲ་འཕྲད་ཀྱི་ཡོད་པ།བཟའ་ཚང་བར་ལ་ཡིན་ན་ཡང་དཀའ་ངལ་གང་འདྲ་ཡོང་གི་ཡོད་པ།མི་མང་པོ་ཞིག་རང་གི་ས་ཁུལ་དུ་གཞིས་ཆགས་བྱེད་པ་ལ་ཡང་དཀའ་ངལ་འཕྲད་ཀྱི་ཡོད།འགྲོ་འདུག་གི་ཕྱོགས་ལ་ཡིན་ན་ཡང་དཀའ་ངལ་མང་པོ་འཕྲད་ཀྱི་ཡོད་པ་སོགས་མཁྱེན་རྟོགས་ཀྱི་ཆེད་དུ་ཕྲན་བུ་ཞུ་འདོད་བྱུང༌།